कटों से पंचायतों में गहराया विद्युत संकट
रोजानालगरहे पावर कटों के कारण क्षेत्र के हजारों लोगों को भारी परेशानियों का सामना करना पड़ रहा है। चुनावी मौसम होने के कारण विभिन्न गांव में शाम को आयोजित होने वाली बैठकों में भी खलल पड़ रहा है। एक जनवरी से क्षेत्र में चुनाव शुरू हो रहे हैं। यदि पावर कटों का सिलसिला जारी रहता है तो लोगों को मतदान करने चुनाव ड्यूटी में लगे कर्मचारियों को मतगणना करने में भारी परेशानियों का सामना करना पड़ सकता है। विद्युत बोर्ड ने इस वर्ष अक्टूबर माह से ही पावर कट लगाने शुरू कर दिए थे। मीडिया द्वारा इस मामले को उजागर करने के बाद विद्युत बोर्ड ने लगभग दो महीने तक पावर कट लगाने बंद कर दिए थे। मगर पिछले दस दिनों से विभाग ने पावर कट लगाना एक बार फिर शुरू कर दिया है। हालांकि विद्युत बोर्ड का दावा है कि वह 33 केवी सबस्टेशन को अपग्रेड करने की तैयारी कर रहा है। मगर यह कार्य कब तक पूरा होगा, इस बारे में विभाग भी साफ तौर पर कुछ नहीं बता रहा है। पिछले वर्ष भी विभाग ने 33 केवी सबस्टेशन चाड़ना में अपग्रेडेशन किया था। इसके कारण लोगों को पावर कटों से पूरी तरह से निजात मिल गई थी।
भीम सिंह ठाकुर | हरिपुरधार
पिछले10दिनों से लग रहे पावर कटों के कारण गिरिपार क्षेत्र की 50 से अधिक पंचायतों में विद्युत संकट पैदा हो गया है। शाम ढलते ही क्षेत्र के सैकड़ों गांव पावर कटों का सिलसिला शुरू हो जाता है जो देर रात तक चलता है। चाड़ना के 33 केवी सबस्टेशन में ओवर लोडिंग की समस्या पैदा हो गई है। इस समस्या के चलते विभाग ने हरिपुरधार, नौहराधार, गताधार, चाड़ना, बोगधार, पनोग, देवामानल, चौरास, घंडूरी, भवाई, शामरा, देवना, गेहल डिमाइना, भलाड़ भलौना, लोहानधार, सांगना सताहन कुपवी क्षेत्रों की लगभग 50 से अधिक पंचायतों में पावर कट लगाना शुरू कर दिया है। शाम को 6 बजे के बाद क्षेत्र में पावर कट लगने शुरु हो जाते हैं और रात को करीब 9 बजे तक सिलसिला जारी रहता है। बिजली गुल होने के कारण लोगों को जहां खाना बनाने में भारी परेशानियों का सामना करना पड़ता है। वहीं इससे छात्रों की पढ़ाई का कार्य भी बाधित हो रहा है। शाम को 6 बजे के बाद पूरा क्षेत्र अंधेरे में डूब जाता है।
ओवरलोडिंगसे समस्या
33केवी सबस्टेशन चाड़ना में कार्यरत एसडीओ राकेश धीमान ने बताया कि सोलन के समीप गौड़ा सब स्टेशन में ओवर लोडिंग की समस्या पैदा हो गई है। राजगढ़ चाड़ना 33 केवी सबस्टेशनों के लिए गौड़ा से ही बिजली की सप्लाई आती है। ओवरलोडिंग की समस्या के चलते 33 केवी सबस्टेशन चाड़ना के तहत आने वाले क्षेत्रों में पावर कट लगाने पड़ रहे हैं।
hin_Deva hin_Deva mai_Deva hin_Deva hne_Deva hin_Deva